Άντριου Μπετς

Ο Άντριου Μπετς, γεννημένος στις 11 Μαΐου 1977, είναι Βρετανός πρώην διεθνής καλαθοσφαιριστής, ο οποίος αγωνιζόταν στην θέση του σέντερ.

Βιογραφία
Ο Μπετς ξεκίνησε την καριέρα του από το εφηβικό τμήμα των Λέστερ Ράιντερς της Αγγλίας και αγωνίστηκε στο κολεγιακό πρωτάθλημα των ΗΠΑ με το πανεπιστήμιο του Λονγκ Άιλαντ από το 1994 ως το 1997 και για μία ακόμη σεζόν στο πανεπιστήμιο του Λονγκ Μπιτς της Καλιφόρνια. Στην τελευταία του σεζόν, πέτυχε 393 πόντους σε 21 αγώνες, με μέσους όρους 18,7 πόντων και 10,1 ριμπάουντ ανά αγώνα.Andrew Betts Stats | College Basketball at Sports-Reference

Παρά το γεγονός ότι έγινε ντραφτ για το ΝΒΑ στο # 50 από τους Σάρλοτ Χόρνετς, υπέγραψε στην Τιμσίστεμ Μπολόνια, αγωνιζόμενος σε 19 αγώνες της σεζόν 1998-99 με μέσους όρους 3,9 πόντων και 3,7 ριμπάουντ. Για την επόμενη σεζόν, μεταγράφηκε στην Ρέτζιο Εμίλια, όπου βελτιώθηκαν τα ποσοστά του με 11,7 πόντους και 7,4 ριμπάουντ ανά αγώνα, ενώ ο μέσος χρόνος συμμετοχής του αυξήθηκε στα 31 λεπτά από τα 13 της προηγούμενης χρονιάς.

Το 2000-01, αγωνίστηκε με την ομάδα της Ρεάλ Μαδρίτης στην διοργάνωση της Ευρωλίγκα, όπου σε 18 παιχνίδια είχε 11,8 πόντους και 6,8 ριμπάουντ, με τους Ισπανούς να φθάνουν ως την προημιτελική φάση της διοργάνωσης.

Την ίδια χρονιά μεταγράφηκε στην ΑΕΚ, στην οποία αγωνίστηκε ως το 2003, κατακτώντας το κύπελλο Ελλάδας του 2001 και το πρωτάθλημα Ελλάδας του 2002.δωδεκάδα του 5ου τελικού του 2002 - AEK.com

Το καλοκαίρι του 2003, υπέγραψε στην Ταού Κεράμικα με την οποία κατέλαβε την τρίτη θέση στο ισπανικό πρωτάθλημα το 2004 και την δεύτερη την επόμενη σεζόν. Επίσης, κατέκτησε το κύπελλο Ισπανίας του 2004 και αγωνίστηκε στην Ευρωλίγκα.

Το 2005, συμφώνησε με την Ζουβεντού Μπανταλόνα, με την οποία είχε 8,2 πόντους και 5,1 ριμπάουντ στην πρώτη του χρονιά, κατά την οποία η ισπανική ομάδα κατέκτησε την ευρωπαϊκή διοργάνωση του EuroChallenge. Το 2006-07, η Μπανταλόνα συμμετείχε στην διοργάνωση της Ευρωλίγκα και ο Μπετς είχε μέσους όρους 6,6 πόντων και 4,2 ριμπάουντ σε σύνολο 41 αγώνων σε πρωτάθλημα και Ευρώπη.

Την επόμενη χρονιά, μεταγράφηκε στην Καχασόλ Σεβίλλης, κατακτώντας την δέκατη θέση του ισπανικού πρωταθλήματος,El Cajasol ficha a Andrew Betts - Sevilla - El Desmarque ενώ τον Ιανουάριο του 2009 υπέγραψε στον Άρη, κατακτώντας την τέταρτη θέση στο ελληνικό πρωτάθλημα. Στους "κίτρινους" παρέμεινε και την επόμενη σεζόν φθάνοντας στην προημιτελική φάση του Eurocup.Andrew Betts with Aris - Sportando

Τις δύο τελευταίες χρονιές της επαγγελματικής του καριέρας έπαιξε στην ουκρανική Μπουντιβέλνικ και την ισπανική Σαν Σεμπαστιάν.Andy Betts retires from international basketball - BBC News

Παράλληλα με την δραστηριότητα του σε επίπεδο συλλόγων, αγωνίστηκε για μεγάλο χρονικό διάστημα στην εθνική ομάδα της Μεγάλης Βρετανίας, ξεκινώντας από την ηλικία των 19 ετών.

Παραπομπές

Πηγές
 Andrew Betts - Eurobasket
 ShamSports.com: Andrew Betts player profile
 Andrew Betts Europe Stats | Basketball-Reference.com

Κατηγορία:Βρετανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Μπουντιβέλνικ
Κατηγορία:Καλαθοσφαιριστές Σαν Σεμπαστιάν Γκιπούθκοα
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Σέντερ